open-index/open-wikipedia-markdown huggingface dataset:
เจสัน ไอแซ็กส์

**เจสัน ไอแซ็กส์** () เกิดเมื่อวันที่ 6 มิถุนายน ค.ศ. 1963 เป็นนักแสดงชาวอังกฤษ เกิดในลิเวอร์พูล โตในลิเวอร์พูลและต่อมาในลอนดอน มีผลงานเด่นในบท พันเอกทาวิงตัน จากเรื่อง The Patriot (2000) และ บทลูเซียส มัลฟอย จากภาพยนตร์ Harry Potter

## ประวัติ
เจสัน ไอแซ็กส์ เป็นลูกคนที่สามในจำนวนสี่คนของพ่อค้าชาวลิเวอร์พูล เดิมทีเขาตั้งใจเรียนทางกฎหมาย คล้าย ๆ กับพี่น้องอีกสามคน ที่เป็นหมอ เป็นนักกฎหมาย และเป็นนักบัญชี แต่ช่วงที่เริ่มเรียนกฎหมายที่มหาวิทยาลัยบริสตอล (Bristol University) เขาตัดสินใจพักการเรียนหันมาเข้าเรียนที่โรงเรียนปาฐกถาและการละคร (Central School of Speech and Drama) ในกรุงลอนดอน เขาได้ขึ้นเวทีระดับอาชีพทันทีเมื่อมาถึงลอนดอน และมีผลงานทั้งละครเวทีและละครโทรทัศน์ จนกระทั่งได้แสดงหนังใหญ่เป็นครั้งแรกในปี 1989 กับบทประกอบเป็นคุณหมอ ในเรื่อง *The Tall Guy* ของ เมล สมิธ ในปีเดียวกันนั้น เขายังได้บทประจำในทีวีซีรีส์เรื่อง Capital City อีกด้วย และต่อมาเขาก็ได้แสดงซีรีส์ทางโทรทัศน์และในงานละครเวทีอีกหลายเรื่อง เช่น ในงานสร้างของโรงละครแห่งชาติ (Royal National Theatre) ที่นำงานเขียนรางวัลพูลิทเซอร์ของ โทนี่ คุชเนอร์ เรื่อง *Angels* ไปแสดงที่อเมริกาในปี 1993 เป็นต้น

จนเขาเป็นที่รู้จักกับการแสดงภาพยนตร์ฮอลลีวูดเรื่อง *Armageddon* (1998) ที่เขาร่วมแสดงกับ บรู๊ซ วิลลิส จากนั้นก็เล่น หนังเบาสมองระทึกขวัญเรื่อง *Divorcing Jack* (1998) ที่เขาร่วมแสดงนำกับ เดวิด ธิวลิส ต่อจากนั้นเขาแสดงในเรื่อง *The End of the Affair* (1999) ของนีล จอร์แดน ในบทบาท บาทหลวง เป็นภาพยนตร์ ที่ดัดแปลงจากนิยายของ เกรแฮม กรีน และนำแสดงโดย จูลิแอนน์ มัวร์ กับ ราล์ฟ เฟียนเนส แล้วเขาก็มีชื่อเสียงจากบทบาท ผู้พันทาวิงตัน ในภาพยนตร์เรื่อง *[[เดอะ แพทริออต ชาติบุรุษ ดับแค้นฝังแผ่นดิน]] (The Patriot)* (2000) ที่มี เมล กิบสัน แสดงนำเป็นวีรบุรุษของเรื่อง 

ต่อจากนั้นเขาก็มีผลงานภาพยนตร์เรื่อยๆ อย่างเรื่อง *Sweet November* (2001), *Black Hawk Down* (2001), *Windtaklers* (2002) และ *The Tuxedo* (2002) และเรื่อง *[[แฮร์รี่ พอตเตอร์ กับห้องแห่งความลับ (ภาพยนตร์)|แฮร์รี่ พอตเตอร์ กับห้องแห่งความลับ]]* (2002) *[[แฮร์รี่ พอตเตอร์กับนักโทษแห่งอัซคาบัน (ภาพยนตร์)|แฮร์รี่ พอตเตอร์ กับนักโทษแห่งอัซคาบัน)]]* (2004) *[[แฮร์รี่ พอตเตอร์กับถ้วยอัคนี (ภาพยนตร์)|แฮร์รี่ พอตเตอร์ กับถ้วยอัคนี]]* (2005) *[[แฮร์รี่ พอตเตอร์กับภาคีนกฟีนิกซ์ (ภาพยนตร์)|แฮร์รี่ พอตเตอร์ กับภาคีนกฟีนิกซ์]]* (2007) ในบทลูเซียส มัลฟอย  และยังร่วมแสดงกับ ฌอน คอนเนอรี่ ใน *The League of Extraordinary Gentlemen* และรับบทเป็น กัปตันฮุ๊ค/มิสเตอร์ดาร์ลิ่ง ใน *Peter Pan* 

## ผลงาน
### ภาพยนตร์

### โทรทัศน์

### วิดีโอเกมส์

## ละครเวที

## อ้างอิง

## แหล่งข้อมูลอื่น

* 
* 

หมวดหมู่:นักแสดงอังกฤษ
หมวดหมู่:บุคคลจากลิเวอร์พูล
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:บุคคลที่ยังมีชีวิตอยู่
สีน้ำตาล

**สีน้ำตาล** () เป็นสีชนิดหนึ่งที่คล้ายกับสีของลำต้นของต้นไม้ ออกสีส้มแก่ ๆ ผสมกับสีเขียวไปด้วย พบเห็นได้ทั่วไป เช่น กิ่งและลำต้นของต้นไม้ เป็นต้น  เป็นสีที่ไม่ค่อยจะสะท้อนแสงเท่าไรนัก จัดอยู่ในกลุ่มจำพวกสีเย็น

## สีประจำสถาบันการศึกษา
* เป็นสีประจำคณะวนศาสตร์ มหาวิทยาลัยเกษตรศาสตร์ 
* เป็นสีประจำคณะเทคโนโลยีสารสนเทศและการสื่อสาร มหาวิทยาลัยศิลปากร
* สีประจำคณะสถาปัตยกรรมศาสตร์ จุฬาลงกรณ์มหาวิทยาลัย, คณะสถาปัตยกรรมศาสตร์ มหาวิทยาลัยขอนแก่น, คณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม

## อ้างอิง

## แหล่งข้อมูลอื่น
* All About Brown  

หมวดหมู่:สี
การทดสอบไบยูเร็ต

thumb|alt=A test tube containing a clear violet solution|สีม่วงของการทดสอบไบยูเร็ตที่เป็นบวก
**การทดสอบไบยูเร็ต**เป็นวิธีการที่ใช้ตรวจสอบพันธะเพปไทด์ ซึ่งเกี่ยวข้องกับปฏิกิริยารีดักชั่นของไอออน copper(II) ไปเป็น copper(I) ที่จะไปเกิดสารเชิงซ้อนกับไนโตรเจนของพันธะเพปไทด์ในสารละลายที่เป็นเบส ถ้าเกิดสีม่วงแสดงว่ามีโปรตีน การทดสอบไบยูเร็ตนี้ใช้หาปริมาณโปรตีนได้เพราะพันธะเพปไทด์เกิดขึ้นในความถี่เดียวกันต่อโปรตีน 1 กรัม ในโปรตีนหลายชนิด ความเข้มของสีที่มีการดูดกลืนที่ 540 nm แปรผันโดยตรงกับความเข้มข้นของโปรตีน

การทดสอบทำได้โดยเติมปริมาณที่เท่ากันของ 1% KOH (โพแทสเซียมไฮดรอกไซด์) และ 1 % CuSO4 2-3 หยด ลงในสารละลายตัวอย่าง ถ้ามีโปรตีนจะเกิดสีม่วงโดยตรวจจวัดโปรตีนได้ที่ประมาณ 5-160 mg/ml 

## อ้างอิง

* Gold. 1990. Organic Compounds in Biological Systems, 2nd ed. John Wiley & Sons, Inc.

* O.H. Lowry, N.J. Rosebrough, A.L. Farr, R.J. Randall: Protein Mesurement With the Folin Phenol Reagent, J. Biol. Chem. 193 (1951) 265 - 275

* Sargent, M.G.: Fiftyfold amplification of the Lowry protein assay. Anal. Biochem. 163 (1987) 476-481.

* Smith, P.K. et al.: Measurement of protein using bicinchonic acid. Anal. Biochem. 150 (1985) 76-85.
## แหล่งข้อมูลอื่น
* Gold. 1990. Organic Compounds in Biological Systems, 2nd ed. John Wiley & Sons, Inc.
* Chemical Reagents 
หมวดหมู่:โปรตีน
ฟ้อนโยคีถวายไฟ

**ฟ้อนโยคีถวายไฟ** การฟ้อนชนิดหนึ่งที่มีที่มาจากคุ้มเจ้าผู้ครองนครเชียงใหม่ คือ “ฟ้อนโยคีถวายไฟ” เรื่องราวของฟ้อนชนิดนี้ธีรยุทธ ยวงศรี ได้เขียนไว้ในสารานุกรมวัฒนธรรมไทย ภาคเหนือ เล่ม 9 หน้า 4886

## ประวัติ
ฟ้อนโยคีถวายไฟ เป็นกระบวนฟ้อนชุดหนึ่งที่เกิดขึ้นจากดำริของเจ้าแก้วนวรัฐ ซึ่งเป็นเจ้าผู้ครองนครองค์สุดท้ายของเชียงใหม่ เป็นการคิดขึ้นเพื่อเตรียมรับเสด็จฯ กรมพระนครสวรรค์วรพินิต เมื่อปี พ.ศ. 2463 โดยจ้างครูฟ้อนชาวพม่ามาถ่ายทอดให้ แล้วมอบหมายหน้าที่ให้สม สมุทรนาวี คหบดีชาวเชียงใหม่ดำเนินการทั้งหมด การฟ้อนครั้งแรกคราวนั้นใช้ผู้แสดงเป็นชายทั้งหมดเพราะเพลงที่ใช้ร้องเป็นบทร้องของผู้ชาย และท่าฟ้อนเกือบทั้งหมดจะใช้การเคลื่อนไหว ด้วยการเต้นเป็นส่วนใหญ่ มีการแสดงเพียงครั้งเดียว 

ต่อมาประมาณปี พ.ศ. 2477 จังหวัดเชียงใหม่ได้รับเชิญไปร่วมแสดงในงานเผยแพร่ วัฒนธรรมประจำภาคที่ท้องสนามหลวง กรุงเทพมหานคร เจ้าแก้วนวรัฐ จึงได้ฟื้นฟูการแสดงชุดนี้ขึ้นอีกครั้งหนึ่ง โดยมอบหมายให้พ่อเลี้ยงน้อยสมเป็นผู้จัดการเช่นเดิม พ่อเลี้ยงน้อยสมได้มอบหมายให้ นางทวีลักษณ์ สามะบุตร หลานสาวเป็นผู้ฝึกหัดช่างฟ้อนชุดใหม่โดยเปลี่ยนเป็น “หญิง” ทั้งหมด เพราะนางเป็นคนหนึ่งที่ได้รับการถ่ายทอดมาจากครูพม่าคนแรก จุดประสงค์ครั้งแรกของพ่อเลี้ยงน้อยสม สมุทรนาวี (เดิมชื่อ อูลานดู่) ต้องการให้บุตรหลานแสดงต้อนรับกรมพระนครสวรรค์ฯ แต่แม่เลี้ยงบุญปั๋น ผู้เป็นภรรยาไม่ยอมให้บุตรหลานสาว ๆ ออกแสดงฟ้อนโยคีถวายไฟ โดยช่างฟ้อนหญิงนี้ เคยจัดให้มีขึ้นอีกก่อนไปแสดงที่กรุงเทพฯ ในงานประจำปีที่โรงเรียนดาราวิทยาลัย จังหวัดเชียงใหม่ เมื่อปี พ.ศ. 2475 ทางโรงเรียนทูลเชิญพระราชชายาฯ เสด็จไปเป็นประธานฯ ทอดพระเนตรชุดนี้ด้วย และทรงพอพระทัยจึงเรียกนางทวีลักษณ์ไปสอนให้ตัวละครของพระองค์ อันได้แก่ สมพันธ์ โชตนา, ขิมทอง ณ เชียงใหม่, ยุพดี สุขเกษม, อัญชัน ปิ่นทอง, นวลฉวี เสนาคำ, สมหมาย ยุกตยุตร และสมพร สุรจินดา เป็นเหตุให้แพร่หลายมาจนทุกวันนี้

## ลักษณะ
การแต่งกายของผู้แสดงชุดนี้ แต่งเป็นชายพม่า โพกผ้า นุ่งโสร่งป้าย (ข้าง) หน้า มือถือไม้เท้า ใช้วงปี่พาทย์บรรเลงประกอบการฟ้อน แต่ไม่มีการร้อง และมักจัดผู้แสดงฟ้อนเป็นคู่ จัดรูปการแสดงแบบปกติ คือ คู่หน้าหรือคู่ที่หนึ่ง อยู่หน้าสุดติดขอบเวที คู่ที่สอง แสดงอยู่ต่ำลงมา ผู้แสดงทั้งสองจะยืน (ระยะ) แคบลงมา คู่ที่สาม แสดงอยู่ต่ำกว่าคู่ที่สอง ยืนแสดงแคบกว่าคู่ที่สอง ในวงการนักแสดงนักวิชาการนาฏศิลป์ เรียกว่า “ยืนเป็นรูปปาก (ปลา) ฉลาม” ท่ารำส่วนมากเป็นการเต้นตามจังหวะเพลงมากกว่ารำ 

การฟ้อนโยคีถวายไฟดังกล่าว จะเห็นได้ว่าก่อนนั้นเป็นการแสดงเชิงนาฏศิลป์ทั่วไป ภายหลังพบว่ามีการนำไปแสดงหน้าเมรุก่อนมีการเผาศพ ด้วยเห็นว่ามีคำว่า “ถวายไฟ” และได้เห็นตัวอย่างจากการแสดงโขนหน้าไฟของภาคกลางด้วย

ปัจจุบันฟ้อนชนิดนี้หาดูได้ยาก อาจเป็นเพราะคิดกันไปว่าเป็นการแสดงหน้าศพซึ่งเป็นงานอวมงคล จึงเป็นสาเหตุให้ลดความนิยมลงไป

## อ้างอิง
* สารานุกรมวัฒนธรรมไทย ภาคเหนือ เล่ม 9 หน้า 4886
หมวดหมู่:การแสดงพื้นบ้านภาคเหนือ
วิน ดีเซล

**มาร์ก ซินแคลร์** (; เกิด 18 กรกฎาคม ค.ศ. 1967) หรือที่รู้จักกันในชื่อ **วิน ดีเซล** (Vin Diesel) เป็นนักแสดง นักเขียน ผู้กำกับ และผู้สร้างภาพยนตร์ชาวอเมริกัน และเขารับบทเป็น **[[รายชื่อตัวละครในฟาสต์แอนด์ฟิวเรียส#โดมินิค โทเรตโต|โดมินิค โทเรตโต]]** (Dominic Toretto) ในภาพยนตร์ชุดเรื่อง *[[เร็ว..แรงทะลุนรก]]*

## ประวัติ
ดีเซลเกิดเมื่อวันที่ 18 กรกฎาคม ค.ศ. 1967 ที่รัฐแคลิฟอร์เนีย ปัจจุบันรับหน้าที่เป็นทั้งนักแสดง ผู้อำนวยการสร้างภาพยนตร์ ผู้กำกับ และนักเขียน จุดเริ่มต้นในการก้าวขึ้นมาเป็นนักแสดงของเขาเกิดจากการได้มีโอกาสแสดงละครเวทีที่ Theatre for the New City ตอนที่เขามีอายุแค่ 7 ขวบ ก่อนที่ในช่วงวัยรุ่นเขาจะเริ่มก้าวสู่การเป็นนักแสดงอย่างเต็มตัวด้วยการรับงานแสดงมากมายหลากหลายเรื่อง เขาได้มีโอกาสเข้าเรียนที่ ฮันเตอร์ คอลเลจ สาขาวิชาการเขียนสร้างสรรค์ นั่นจึงเป็นจุดเริ่มต้นอีกอาชีพในฐานของการเป็นผู้เขียนบทภาพยนตร์ เขาได้ทำการสร้างภาพยนตร์สั้นเรื่องแรกมีชื่อเรื่องว่า Multi-Facial ในปี ค.ศ. 1994 ก่อนที่ภาพยนตร์สั้นเรื่องนี้จะได้รับเลือกให้ฉายที่เทศกาลภาพยนตร์เมืองคานส์ในปีถัดมาด้วย ต่อมาก็ได้สร้างภาพยนตร์เรื่องยาวอย่าง Strays Giant ในปี ค.ศ.1999 แนวของภาพยนตร์จะออกดราม่าสำหรับการใช้ชีวิตในเมืองใหญ่ โดยตัวเขาเองก็ได้เข้าแสดงนำด้วย ความสำเร็จของภาพยนตร์เรื่องนี้คือได้รับเกียรติให้ไปฉายในงานเทศกาลหนังซันแดนซ์ ซึ่งนำไปสู่การเซ็นสัญญากับเอ็มทีวี สำหรับการนำไปสร้างเป็นซีรีส์

### ผลงานการแสดงของวิน ดีเซล
เขาได้รับโอกาสให้แสดงภาพยนตร์ละครฟอร์มยักษ์เรื่องแรก คือ เซฟวิ่ง ไพรเวท ไรอัน ฝ่าสมรภูมินรก  ก่อนที่จะได้แสดงประกบคู่กับ เบ็น แอฟเฟล็ค ในภาพยนตร์ดราม่าเรือง Boiler Room ก่อนที่เขาจะประสบความสำเร็จอย่างสูงในภาพยนตร์รถแข่งอย่าง *[[เดอะฟาสต์แอนด์เดอะฟิวเรียส]]*  ที่ทำให้เขาขึ้นแท่นกลายเป็นนักแสดงชื่อดังทันที ที่สำคัญยังทำให้ภาพยนตร์เรื่องนี้กลายเป็นภาพยนตร์ภาคต่อที่โด่งดังไปทั่วโลกโดยปัจจุบันมีไปแล้วถึง 10 ภาค ซึ่งตลอดทั้ง 10 ภาคนี้เขาไม่ได้แสดงแค่ภาค 2 เท่านั้น ส่วนภาค 3 ก็เป็นตัวประกอบ ที่เหลือเขาคือตัวหลักอย่างแท้จริง นอกจากนี้ก็ยังมีภาพยนตร์อีกหลายเรื่องที่สร้างชื่อให้กับเขา อาทิ XXX, XXX The Return of Xander Cage, A man Apart, The Chronicles of Riddick, The Chronicles of Riddick Dark Fury, The Pacifer, Riddick, Riddick Blindsided, Life is a Dream เป็นต้น

อย่างที่กล่าวไปว่าผลงานการแสดงที่ทำให้เขาได้รับความนิยมมากที่สุดก็คือบทของ โดมินิค โทร็อตโต้ จากภาพยนตร์ภาคต่อสุดฮิตอย่าง The Fast and The Furious นั่นทำให้เขากลายเป็นไอดอลของเหล่าบรรดาผู้ที่นิยมชมชอบในกีฬารถแข่งหลายๆ คน รวมถึงยังเป็นภาพการจดจำของการเป็นนักแข่งรถขั้นเทพด้วยใจสู้ที่ไม่ยอมแพ้อีกด้วย ชื่อของ วิน ดีเซล กลายเป็นชื่อที่ผู้ชมภาพยนตร์หลายคนรู้สึกตื่นเต้นทุกครั้งหากว่าเขาได้มีโอกาสแสดงภาพยนตร์เรื่องใดก็ตาม ความสนุกครบรสก็จะมาพร้อมอยู่เสมอ

## ผลงานการแสดง

## อ้างอิง

## แหล่งข้อมูลอื่น
* วิน ดีเซล (Vin Diesel) 
* VinXperience - The Ultimate Fansite

หมวดหมู่:นักแสดงอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลจากนครนิวยอร์ก
หมวดหมู่:ผู้กำกับภาพยนตร์ชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:นักแสดงที่ใช้นามแฝง
ราชนาวิกสภา

thumb|เครื่องหมายราชการของราชนาวิกสภา
**ราชนาวิกสภา**เป็นหน่วยขึ้นตรงกองบัญชาการกรมยุทธศึกษาทหารเรือ มีหน้าที่อยู่ 2 ประการ คือ กิจการนาวิกศาสตร์  และการปาฐกถาประจำปี สำหรับการบริหารงานของราชนาวิกสภานั้น กองทัพเรือได้แต่งตั้ง คณะกรรมการราชนาวิกสภา โดยคณะกรรมการนี้ประกอบด้วยนายกกรรมการ 1 ท่าน รองกรรมการ 1 ท่าน และกรรมการอีก 7 ท่าน ในปี พ.ศ.2567 ประกอบด้วย เจ้ากรมยุทธศึกษาทหารเรือ เป็นนายกกรรมการ และมีผู้อำนวยการสำนักงานราชนาวิกสภาเป็นเลขาธิการ สมาชิกอื่นๆ ประกอบด้วย รองเจ้ากรมสื่อสารและเทคโนโลยีสารสนเทศทหารเรือ รองเจ้ากรมยุทธการทหารเรือ เจ้ากรมสารบัญทหารเรือ รองเจ้ากรมอู่ทหารเรือ เจ้ากรมอิเล็กทรอนิกส์ทหารเรือ รองเจ้ากรมอุทกศาสตร์ทหารเรือ ผู้บัญชาการกองการฝึกกองเรือยุทธการ ผู้บัญชาการศูนย์บริหารพัสดุกรมพลาธิการทหารเรือ รองเจ้ากรมแพทย์ทหารเรือ ผู้บัญชาการศูนย์การฝึกนาวิกโยธิน เจ้ากรมการเงินทหารเรือ ผู้อำนวยการสำนักงานผู้อำนวยการสำนักพระธรรมนูญทหารเรือ 

## ประวัติ
thumb|อาคารราชนาวิกสภา

ราชนาวิกสภาตั้งขึ้นเมื่อวันที่ 1 เมษายน พ.ศ. 2459 โดยคำสั่งกระทรวงทหารเรือ โดยมี จอมพลเรือสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงทหารเรือ เป็นผู้ลงนามในคำสั่ง เมื่อวันที่ 16 มีนาคม พ.ศ. 2458 โดยในสมัยแรกก่อตั้งทรงรับเป็นผู้อำนวยการพิเศษและเป็นสภาปถัมภก และพลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ ทรงรับเป็นผู้อำนวยการ

## ความมุ่งหมายในการจัดตั้ง
เพื่อใช้เป็นสถาบันส่งเสริมการศึกษาและเผยแพร่วิชาการแก่นายทหาร และเพื่อให้นายทหารได้พบปะปราศรัย แลกเปลี่ยนความรู้ซึ่งกันและกัน เป็นการเพิ่มพูนความรู้ให้แก่นายทหารสัญญาบัตร ทั้งนี้ โดยให้ราชนาวิกสภาอยู่ในความปกครองของกรมเสนาธิการทหารเรือ โดยตั้งตำแหน่งบรรณารักษ์ 1 นาย ปฏิคม 1 นาย และผู้ช่วยพลทหารรับใช้ตามอัตรา และเสนาธิการทหารเรือมีอำนาจที่จะสั่งนายทหารเป็นกรรมการอำนวยการราชนาวิกสภา หรือเป็นกรรมการพิเศษเฉพาะการใดการหนึ่งของราชนาวิกสภา โดยจำนวนกรรมการ คณะหนึ่งไม่เกิน 5 คน และราชนาวิกสภานี้ไม่ได้จดทะเบียนเป็นนิติบุคคล (หลักฐานสอบจากกองพระธรรมนูญ)

## สถานที่ตั้ง
สถานที่ตั้งของราชนาวิกสภาอยู่ทางริมแม่น้ำเจ้าพระยาฝั่งตะวันตก เดิมเป็นบ้านของ พระอินทรเทพ (ทัพ) ภายหลังตกเป็นของพระคลังข้างที่ กองทัพเรือได้เริ่มเช่ามาตั้งแต่ พ.ศ. 2443 โดยเช่าจากสำนักงานทรัพย์สินส่วนพระมหากษัตริย์ พื้นที่ 241.93 ตารางวา เสียค่าเช่าปีละ 300 บาท

## อ้างอิง

* http://www.navy.mi.th/rtni/

* http://www.rtni.org

## แหล่งข้อมูลอื่น
*
หมวดหมู่:กองทัพเรือไทย
แซฟไฟร์

**แซฟไฟร์** ()  เป็นพลอยตระกูลคอรันดัม  มีหลายสี แต่โดยทั่วไปมักหมายถึงเฉพาะที่มีสีน้ำเงิน   ในประเทศไทย เดิมเรียกว่า **นิลกาฬ** (นิลก็ยังหมายถึงพลอยอีกชนิดหนึ่ง) แต่ปัจจุบันนิยมเรียกว่า **ไพลิน** ตามชื่อของแหล่งกำเนิดจากเหมืองพลอย ในจังหวัดไพลิน ประเทศกัมพูชา ที่ในช่วงหนึ่งมีการนำเข้ามาในประเทศไทยเป็นจำนวนมาก 

แซฟไฟร์จัดเป็นแร่ในประเภท (Species) คอรันดัม (Corundum) เช่นเดียวกับทับทิม (Ruby) ซึ่งพลอยคอรันดัมนี้เป็นพลอยที่มีความแข็งรองลงมาจากเพชร จึงทำให้แซฟไฟร์ เหมาะอย่างยิ่งที่จะนำไปทำเครื่องประดับ

ชาวเปอร์เซียโบราณเชื่อกันว่าแซฟไฟร์ คือ "หินที่มาจากฟ้า" เนื่องจากพวกเขาเชื่อว่าโลก ตั้งอยู่บน แซฟไฟร์ ขนาดมหึมา จึงทำให้สะท้อนแสงแดด ออกไปสู่ท้องฟ้ามีสีน้ำเงิน ตามตำนานกล่าวว่า แซฟไฟร์เป็นพลอยของกษัตริย์ที่ใช้สวมใส่เพื่อป้องกันภัยอันตราย ทำให้เชื่อกันว่าผู้ที่สวมใสแซฟไฟร์จะมีชีวิตที่สดใส มีพลังในการดำรงชีวิต และแซฟไฟร์นี้สามารถปกป้องอันตรายแก่ผู้ที่สวมใส่ได้อีกด้วย นอกจากนี้ยังถือเอาแซฟไฟร์นี้เป็นสัญลักษณ์ของความจริงใจ และมั่นคงอีกด้วย
 
ปัจจุบันหากพูดถึงแซฟไฟร์ คำเดียวจะหมายถึง Blue Sapphire หรือ ไพลิน มาจากภาษาเปอร์เชีย "Saffir" หรือจากภาษากรีก "Sappheiros" แปลว่า สีน้ำเงิน หรือจากภาษาสันสกฤต "ศนิปฺริย" (ศนิ = พระเสาร์, ปฺริย = ผู้เป็นที่รัก) แปลว่าของมีค่าของเทพแซทเทิร์น (ในเทพปกรณัมโรมัน)  อย่างไรก็ตาม ในภาษาสันสกฤตยังมีคำเรียกแซฟไฟร์สีน้ำเงินว่า "อินฺทฺรนีล" หมายถึง "สีน้ำเงินเหมือนพระอินทร์"

ในสมัยโบราณ จะเรียกพลอยคอรันดัมที่มีสีน้ำเงินว่าแซฟไฟร์ แต่ในความเป็นจริงพลอยคอรันดัมมีได้หลากสี เช่น สีเหลือง, ชมพู, ม่วง, เขียว เป็นต้น ดังนั้นหากเราต้องการจะเรียกพลอยคอรันดัมชนิดอื่นที่ไม่ใช่ไพลิน (Blue Sapphire) เราจะต้องระบุสีด้วย เช่น Yellow Sapphire (บุษราคัม), Green Sapphire (เขียวส่อง), Pink Sapphire (พลอยชมพู) เป็นต้น 

ในปัจจุบันแซฟไฟร์ส่วนใหญ่มักผ่านการปรับปรุงคุณภาพด้วยความร้อนหรือที่เราเรียกกันว่าการเผา (Heated) ซึ่งมีทั้งการเผาเก่า และเผาใหม่ แต่โดยทั่วไปการเผาใหม่ก็ได้รับการยอมรับกันโดยทั่วไปในตลาดพลอย เพราะการเผาจะทำให้สีดีของแซฟไฟร์ดีขึ้นและอยู่คงทนถาวร 
  
แซฟไฟร์เป็นพลอยประจำเดือนเกิดของผู้ที่เกิดเดือนกันยายน และแซฟไฟร์ยังถือเป็นสัญลักษณ์ที่คู่รักนิยมมอบเป็นของขวัญให้แก่กันในโอกาสครบรอบการแต่งงานในปีที่ 5, 15, 23 และ ปีที่ 45 แซฟไฟร์ได้รับความนิยมในหมู่คนทั่วไปทั้งชาวไทยและชาวต่างชาติ

## อ้างอิง

## แหล่งข้อมูลอื่น
* Ruby&Sapphire by Richard W. Hughes, Pratical Gem Handbook, GemA; Gem Reference Guide, GIA; แร่, กรมทรัพยากรธรณี ศัพท์บัญญัติอัญมณี, มาตรฐานผลิตภัณฑ์อุตสาหกรรม
* 

หมวดหมู่:แร่อะลูมิเนียม
หมวดหมู่:อัญมณี
หมวดหมู่:เครื่องประดับ
เรื่องสั้น

**เรื่องสั้น** () คือบันเทิงคดีร้อยแก้วรูปแบบหนึ่ง หมายถึงเรื่องแต่งที่มีขนาดสั้น มีจำนวนคำระหว่างหนึ่งพันถึงหนึ่งหมื่นคำ หากเกินกว่านี้อาจกลายเป็นนวนิยาย เนื่องจากเรื่องสั้นมีองค์ประกอบเหมือนกับนวนิยาย ทั้งโครงเรื่อง, ฉาก, ตัวละคร, แก่นเรื่อง ด้วยเหตุนี้ เรื่องสั้นจะถูกบังคับให้มีตัวละครจำนวนไม่มากและไม่สามารถเขียนพรรณาอย่างเยิ่นเยิ้อละเอียดละออ  ส่วนเด่นสุดของเรื่องสั้นคือแก่นเรื่อง การดำเนินเรื่องจะมุ่งเข้าสู่ประเด็นหลักอย่างรวดเร็ว ส่วนองค์ประกอบอื่นเป็นส่วนรอง ตัวละครบางตัวอาจไม่ปรากฏภูมิหลังหรือไม่ปรากฏชื่อเสียด้วยซ้ำ

วรรณกรรมที่คลับคล้ายจะเรื่องสั้นเรื่องแรกของไทย คือเรื่อง *สนุกนึก* โดยพระเจ้าน้องยาเธอ กรมหลวงพิชิตปรีชากร เมื่อพ.ศ. 2427 นักวิชาการบางคนลงความเห็นว่า แท้จริงแล้ว กรมหลวงพิชิตปรีชากรต้องการแต่งนวนิยาย แต่เรื่องดังกล่าวเกิดเป็นประเด็นกับสมเด็จพระสังฆราช จึงต้องยุติการแต่งและกลายเป็นเรื่องสั้นไป เรื่องสั้นฉบับแรกของไทยจึงน่าจะเป็น *พระเปียให้ทานธรรม*

## รายชื่อนักเขียนเรื่องสั้นชาวไทย

## อ้างอิง

หมวดหมู่:วรรณกรรมแบ่งตามประเภท
หมวดหมู่:เรื่องสั้น
อันดากับฟ้าใส

**อันดากับฟ้าใส** เป็นภาพยนตร์ไทยที่ออกฉายเมื่อวันที่  19 กันยายน พ.ศ. 2540 โดยแกรมมี่ฟิล์ม กำกับโดยหม่อมหลวงพันธุ์เทวนพ เทวกุล นำแสดงโดย สินจัย หงษ์ไทย, พงษ์พัฒน์ วชิระบรรจง, ชลธิชา นวมสุคนธ์ และ อนันดา เอเวอร์ริ่งแฮม

## เรื่องย่อ
อันดามัน (อนันดา เอเวอร์ริ่งแฮม) เด็กหนุ่ม ผู้รักธรรมชาติ ท้องทะเล เขาชอบดำน้ำ และเก็บสิ่งของที่นักท่องเที่ยวมักง่าย ทิ้งลงมาในทะเล เขาฝันว่าจะได้พบหญิงในฝัน แล้ววันหนึ่งอันดามันได้ช่วย "ฟ้าใส" (จอย ชลธิชา) ซึ่งกำลังจะจมน้ำ เขาผายปอด ช่วยชีวิตเธอ ทำให้ทั้งคู่เกิดความรู้สึกพิเศษต่อกัน แต่ เมธินี (สินจัย หงษ์ไทย) แม่ของ ฟ้าใส ที่คิดว่าทั้งคู่มีอะไรเกินเลยกัน มากกว่าความเป็นเพื่อน ทำให้ สมบัติ (พงษ์พัฒน์ วชิระบรรจง) พ่อ ของ อันดามัน ต้องเข้ามาช่วยเหลือลูกชาย

## นักแสดง
* อนันดา เอเวอร์ริ่งแฮม รับบท อันดามัน
* ชลธิชา นวมสุคนธ์ รับบท ฟ้าใส
* พงษ์พัฒน์ วชิรบรรจง รับบท สมบัติ 
* สินจัย หงษ์ไทย รับบท เมธินี
* ชาคริต แย้มนาม รับบท เอ
* เมทนี บุรณศิริ รับบท อุกฤษณ์
* อรัญญา นามวงศ์ รับบท คุณหญิงมณฑิรา
* กรุง ศรีวิไล รับบท หลวงเตี่ย
* ผอูน จันทรศิริ รับบท สุวิมล
* สะแกวัลย์ ยงใจยุทธ รับบท เพียงตา
* ราตรี ศรีวิไล รับบท คุณย่าของอันดามัน

## รางวัล
; รางวัลพระราชทานพระสุรัสวดี ครั้งที่ 21 ประจำปี พ.ศ. 2540
* ผู้แสดงสมทบหญิงยอดเยี่ยม - สินจัย หงษ์ไทย 
* เพลงนำภาพยนตร์ยอดเยี่ยม - เพลง "อันดากับฟ้าใส" โดย ออร์เรนมิวสิค 

## อ้างอิง
* อันดากับฟ้าใส (2540)

หมวดหมู่:ภาพยนตร์ไทยที่ออกฉายในปี พ.ศ. 2540
หมวดหมู่:ภาพยนตร์ที่กำกับโดย หม่อมหลวงพันธุ์เทวนพ เทวกุล
หมวดหมู่:ภาพยนตร์รักไทย
ดอนิงตันพาร์ก

**ดอนิงตันพาร์ก** (Donington Park)  ตั้งอยู่ใกล้ปราสาทดอนิงตัน  เลสเตอร์เชอร์ตะวันตกเฉียงเหนือ ประเทศอังกฤษ ใช้เป็นสถานที่แข่งรถ และจัดแสดงดนตรี มาตั้งแต่ปี พ.ศ. 2474

สนามแข่งรถดอนิงตันพาร์ก เปิดใช้เป็นสนามแข่งรถจักรยานยนต์มาตั้งแต่ปี พ.ศ. 2474 และใช้เป็นสนามแข่งรถกรังปรีซ์ ระหว่างปี พ.ศ. 2478 ถึง พ.ศ. 2481 และปิดตัวลงในช่วงสงครามโลกครั้งที่สอง เพื่อใช้เป็นศูนย์ซ่อมบำรุงของกองทัพอังกฤษ

หลังสงครามโลกครั้งที่สอง ในช่วงทศวรรษ 1970 สนามถูกซื้อไปโดย Tom Wheatcroft เพื่อฟื้นฟูเป็นสนามแข่งรถอีกครั้ง เริ่มเปิดใช้งานเมื่อวันที่ 27 พฤษภาคม พ.ศ. 2520  ใช้เป็นสนามแข่งรถจักรยานยนต์ รถสูตรหนึ่ง  และจัดแสดงดนตรีร็อก

พระวรวงศ์เธอ พระองค์เจ้าพีรพงศ์ภาณุเดช เคยทรงแข่งขันที่ดอนิงตันพาร์กหลายครั้ง และเคยชนะเลิศการแข่งขันต่อเนื่อง 12 ชั่วโมง รายการ "12 Hour Sports Cars" เมื่อวันที่ 24 กรกฎาคม พ.ศ. 2480  และรายการ "Nuffield Trophy" เมื่อวันที่ 9 กรกฎาคม พ.ศ. 2481  และทรงได้อันดับที่ 5 และ 6 ในการแข่งขันรายการ ดอนิงตันกรังปรีซ์ ระหว่างปี พ.ศ. 2478 - 2480  

## อ้างอิง

## แหล่งข้อมูลอื่น
*Official Donington Park website

หมวดหมู่:สนามแข่งรถในประเทศอังกฤษ
หมวดหมู่:สิ่งก่อสร้างในเทศมณฑลเลสเตอร์เชอร์
พระวรวงศ์เธอ พระองค์เจ้ามหาหงสโสภาค

**พระวรวงศ์เธอ พระองค์เจ้ามหาหงสโสภาค** เป็นพระโอรสในพระเจ้าบรมวงศ์เธอ กรมหมื่นสุรินทรรักษ์ (พระราชโอรสในพระบาทสมเด็จพระพุทธยอดฟ้าจุฬาโลกมหาราชและเจ้าจอมมารดาตานี ต้นราชสกุลฉัตรกุล) มีพระนามเดิมว่า หม่อมเจ้าชายมหาหงส์ ฉัตรกุล ประสูติเมื่อ พ.ศ. 2375 พระองค์ได้เสกสมรสกับหม่อมศรี และหม่อมแดง มีพระโอรส 3 คน และพระธิดา 5 คน

ในปี พ.ศ. 2396 รัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 ได้สถาปนา **หม่อมเจ้ามหาหงส์ ฉัตรกุล** ขึ้นเป็น **พระวงศ์เธอ พระองค์เจ้ามหาหงสโสภาค** ซึ่งต่อมาพระอิสริยยศ *พระวงศ์เธอ พระองค์เจ้า* ได้รับการเปลี่ยนแปลงเป็น *พระวรวงศ์เธอ พระองค์เจ้า* ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 

พระองค์ได้สิ้นพระชนม์เมื่อปี พ.ศ. 2428 และพระราชทานเพลิง ณ วัดบุปผารามวรวิหาร เมื่อวันที่ 1 เมษายน พ.ศ. 2428

## พระเกียรติยศ

### พระอิสริยยศ

* **หม่อมเจ้ามหาหงส์ ฉัตรกุล** (พ.ศ. 2375 - พ.ศ. 2396)
* **พระวงศ์เธอ พระองค์เจ้ามหาหงสโสภาค** (พ.ศ. 2396 - สมัยรัชกาลที่ 5)
* **พระวรวงศ์เธอ พระองค์เจ้ามหาหงสโสภาค** (สมัยรัชกาลที่ 5 - ปัจจุบัน)

## พงศาวลี




## อ้างอิง

*
*

หมวดหมู่:พระวรวงศ์เธอ
หมวดหมู่:พระองค์เจ้าตั้ง
หมวดหมู่:ราชสกุลฉัตรกุล
คริสตัลพาเลซเซอร์กิต

**คริสตัลพาเลซเซอร์กิต** (Crystal Palace Circuit)  เป็นสนามแข่งรถ ตั้งอยู่ในคริสตัลพาเลซพาร์ก ลอนดอน ประเทศอังกฤษ บริเวณสถานที่ที่เคยจัดนิทรรศการสิ่งประดิษฐ์และอุตสาหกรรม พ.ศ. 2394 (The Great Exhibition)

สนามแข่งรถแห่งนี้เปิดใช้แข่งรถจักรยานยนต์เป็นครั้งแรก เมื่อวันที่ 21 พฤษภาคม พ.ศ. 2470 ในช่วงแรกเป็นสนามหินบด มีความยาว 1 ไมล์ (1.6 กิโลเมตร) แต่ได้รับการปรับปรุงในปี พ.ศ. 2479 เพิ่มความยาวเป็น 2 ไมล์ (3 กิโลเมตร) ราดผิวหน้าด้วยทาร์แมค เพื่อจัดการแข่งขัน ลอนดอนกรังปรีซ์ ครั้งที่ 1 เมื่อวันที่ 17 กรกฎาคม พ.ศ. 2480 ผู้ชนะเลิศคือ พระวรวงศ์เธอ พระองค์เจ้าพีรพงศ์ภาณุเดช ทรงขับรถอีอาร์เอ "รอมิวลุส" ติดหมายเลข 17

ระหว่างสงครามโลกครั้งที่สอง สนามแห่งนี้ถูกปิดใช้งานจนถึงปี พ.ศ. 2496 และปรับลดความยาวเหลือเพียง 1.39 ไมล์ (2.2 กิโลเมตร)  ใช้แข่งขันรถฟอร์มูลา แต่เนื่องจากค่าใช้จ่ายในการบำรุงรักษาสูง จึงได้ปิดการใช้งานไปในปี พ.ศ. 2517

พระวรวงศ์เธอ พระองค์เจ้าพีรพงศ์พาณุเดช ทรงแข่งขันที่สนามนี้หลายครั้ง ชนะเลิศจำนวน 4 ครั้ง คือ 
* **[[17 กรกฎาคม]] [[พ.ศ. 2480]] - London Grand Prix** รถ "รอมิวลุส" หมายเลข 17 (ชนะเลิศ)
* **[[9 ตุลาคม]] [[พ.ศ. 2480]] - International Imperial Trophy** รถ "รอมิวลุส" หมายเลข 24 (ชนะเลิศ)
* **[[2 เมษายน]] [[พ.ศ. 2481]] - Coronation Trophy** รถ "รอมิวลุส" หมายเลข 4 (ชนะเลิศ)
* 21 พฤษภาคม พ.ศ. 2481 - Sydenham Trophy รถ "รอมิวลุส" หมายเลข 8 (ได้ที่ 2)
* **[[25 มิถุนายน]] [[พ.ศ. 2481]] - London Grand Prix** รถ "รอมิวลุส" หมายเลข 7 (ชนะเลิศ)
* 8 ตุลาคม พ.ศ. 2481 - Imperial Trophy รถ "รอมิวลุส" หมายเลข 25 (ได้ที่ 2)


ภาพ:Bira and Romulus - London Grand Prix 1938-6-25.jpg|พระวรวงศ์เธอ พระองค์เจ้าพีรพงศ์ภาณุเดช ทรงขับรถรอมิวลุส เข้าเส้นชัย ลอนดอนกรังปรีซ์ เมื่อ 25 มิถุนายน พ.ศ. 2481


## อ้างอิง

## แหล่งข้อมูลอื่น
* The Crystal Palace Racetrack 

หมวดหมู่:สนามแข่งรถในประเทศอังกฤษ
หมวดหมู่:สนามกีฬาในลอนดอน
ชุมชน

[thumb|กิจกรรม[เสาร์ซาวเอ็ด|รำลึกเหตุการณ์และเกย์ไพรด์ของชุมชนผู้มีความหลากหลายทางเพศ]]
**ชุมชน**​ () เป็นหน่วยทางสังคม (กลุ่มของสิ่งมีชีวิต) ซึ่งมีสิ่งร่วม (commonality) เช่น แบบแผนสังคม, ศาสนา, ค่านิยม, ประเพณี หรืออัตลักษณ์เป็นจุดร่วมกัน ชุมชนอาจมีสำนึกร่วมแห่งสถานที่อันตั้งอยู่ภายในบริเวณทางภูมิศาสตร์บริเวณหนึ่ง (เช่น ประเทศ หมู่บ้าน เมือง ย่าน) หรือในพื้นที่เสมือนผ่านแพลตฟอร์มในการติดต่อสื่อสาร ความสัมพันธ์ อันยั่งยืนซึ่งได้ขยายออกนอกความสัมพันธ์ทางเครือญาตินั้นสามารถเกิดสำนึกของชุมชน, อัตลักษณ์, การปฏิบัติ และหน้าที่ในองค์กรทางสังคม เช่น ครอบครัว บ้าน ที่ทำงาน รัฐบาล สังคม หรือมนุษยชาติทั้งปวง ชุมชนนั้นยังอาจหมายถึงกลุ่มขนาดใหญ่ เช่น ชุมชนรัฐ, ชุมชนระหว่างประเทศ, and ชุมชนเสมือน

ภาษาอังกฤษของคำว่าชุมชนคือ "community" นั้นมาจากภาษาฝรั่งเศสเก่าคำว่า *comuneté* (ตรงกับภาษาฝรั่งเศสปัจจุบัน "Communauté") ซึ่งมาจากภาษาละติน *[[communitas]]* "ชุมชน", "จิตวิญญาณสาธารณะ" (จากภาษาละติน **, "common")

## อ้างอิง

หมวดหมู่:สังคม
อาร์เนล พอร์ราส

**อาร์เนล พอร์ราส** (Arnel Porras) นักมวยสากลชาวฟิลิปปินส์ เกิดเมื่อ 20 กรกฎาคม พ.ศ. 2525 ที่ บูกิดนอน ฟิลิปปินส์ สถิติการชก 29 ครั้ง ชนะ 10 (น็อค 5) เสมอ 3 แพ้ 16 

## เกียรติประวัติ

* แชมป์ฟิลิปปินส์รุ่นไลท์เวท (2549 - 2550)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เฟเธอร์เวทเมื่อ 5 ธันวาคม 2546 แพ้น็อค พงษ์สิทธิ์ เวียงวิเศษ ยก 4 ที่ สนามหลวง
** ชิงแชมป์ PABA รุ่นเฟเธอร์เวทเมื่อ 28 มิถุนายน 2548 แพ้น็อค เสาหิน ส.ธนิกุล ยก 9 ที่ กทม.
** ชิงแชมป์ PABA รุ่นไลท์เวทเมื่อ 12 มกราคม 2549 แพ้คะแนน สมชาย นักบาลี ที่ ชัยภูมิ
** ชิงแชมป์ PABA รุ่นซูเปอร์ไลท์เวทเมื่อ 21 ธันวาคม 2550 แพ้คะแนน ศิริมงคล สิงห์มนัสศักดิ์ ที่ นนทบุรี

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นซูเปอร์ไลท์เวท
หมวดหมู่:บุคคลจากจังหวัดบูคิดโนน
ดิโน โอลิเวตตี้

**ดิโน โอลิเวตตี้** (Dino Olivetti) นักมวยสากลชาวฟิลิปปินส์ เกิดเมื่อ 4 ตุลาคม พ.ศ. 2517 สถิติการชก 39 ครั้ง ชนะ 26 (น็อค 12) แพ้ 13 

## เกียรติประวัติ

* แชมป์ฟิลิปปินส์รุ่นซูเปอร์แบนตัมเวท (2541 – 2545)
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นจูเนียร์เฟเธอร์เวทเมื่อ 8 สิงหาคม 2542 แพ้น็อค โคโซ อิชิอิ ยก 1 ที่ ญี่ปุ่น
** ชิงแชมป์เงารุ่นซูเปอร์แบนตัมเวท WBC เมื่อ 19 ตุลาคม 2544 แพ้น็อค นภาพล เกียรติศักดิ์โชคชัย ยก 10 ที่ กทม.

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:บุคคลจากจังหวัดลากูนา
ตำบลวิชิต

**วิชิต** เป็นหนึ่งในแปดตำบลของอำเภอเมืองภูเก็ต จังหวัดภูเก็ต ตั้งอยู่ทางทิศตะวันตกเฉียงใต้ของเทศบาลนครภูเก็ต ตำบลวิชิตมีเนื้อที่ประมาณ 56 ตารางกิโลเมตร หรือประมาณ 35,000 ไร่ พื้นที่ทั้งหมดของตำบลอยู่ในเขตเทศบาลตำบลวิชิต

สำนักงานเทศบาลตำบลวิชิตตั้งอยู่บนถนนเจ้าฟ้าตะวันออก (บริเวณวัดเทพนิมิตร) เลขที่ 54/1 หมู่ที่ 1 ตำบลวิชิต อำเภอเมืองภูเก็ต จังหวัดภูเก็ต อยู่ห่างจากที่ว่าการอำเภอเมืองภูเก็ตประมาณ 4 กิโลเมตร อยู่ห่างจากศาลากลางจังหวัดภูเก็ตประมาณ 5 กิโลเมตร

## ประวัติ
เดิมชื่อ "ตำบลระแงง" มีการจัดตั้งองค์การบริหารส่วนตำบลวิชิต ตามพระราชบัญญัติ สภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 และได้จัดตั้งเป็น เทศบาลตำบลวิชิต ตามประกาศกระทรวงมหาดไทย เมื่อวันที่ 30 สิงหาคม พ.ศ. 2550

## ภูมิศาสตร์
### อาณาเขตติดต่อ
* ทิศเหนือ ติดกับตำบลรัษฎา อำเภอเมืองภูเก็ต และตำบลกะทู้ (เขตเทศบาลเมืองกะทู้) อำเภอกะทู้
* ทิศตะวันออก ติดกับตำบลตลาดเหนือ (เขตเทศบาลนครภูเก็ต) อำเภอเมืองภูเก็ต
* ทิศใต้ ติดกับตำบลฉลอง อำเภอเมืองภูเก็ต และทะเลอันดามัน
* ทิศตะวันตก ตำบลกะทู้ (เขตเทศบาลเมืองกะทู้) อำเภอกะทู้

### ภูมิประเทศ
พื้นที่ส่วนใหญ่ เป็นที่ราบลุ่ม ตั้งอยู่ระหว่าง ทะเลกับภูเขา โดยมีพื้นที่ที่ติดกับทะเล ใช้ทำการเพาะเลี้ยงสัตว์น้ำ พื้นที่เนินเขา ใช้ทำการเกษตร พื้นที่ราบ ใช้เป็นที่อยู่อาศัย

### ภูมิอากาศ
ตั้งอยู่ในเขตภูมิอากาศแบบมรสุมเขตร้อน แต่อากาศไม่ร้อนจัด เนื่องจากอิทธิพลของทะเล มี 2 ฤดู คือ ฤดูฝน และฤดูร้อน

## หมู่บ้าน
ตำบลวิชิตแบ่งออกเป็น 9 หมู่บ้าน ได้แก่ 

* หมู่ที่ 1 บ้านนาบอนใต้ (บ้านแหลมชั่น) 
* หมู่ที่ 2 บ้านแหลมชั่น 
* หมู่ที่ 3 บ้านตีนเขา 
* หมู่ที่ 4 บ้านระเงง 
* หมู่ที่ 5 บ้านชิดเชี่ยว
* หมู่ที่ 6 บ้านบ่อแร่ 
* หมู่ที่ 7 บ้านอ่าวมะขาม 
* หมู่ที่ 8 บ้านแหลมพันวา 
* หมู่ที่ 9 บ้านท่าแครงบน (บ้านกวางตุ้ง)

## อ้างอิง

## แหล่งข้อมูลอื่น
* เว็บไซต์เทศบาลตำบลวิชิต

วิชิต
วิชิต
หมวดหมู่:อำเภอเมืองภูเก็ต
คาบายากิ

thumb|คาบายากิ
**คาบายากิ** () เป็นอาหารญี่ปุ่นชนิดหนึ่งที่มีการตระเตรียมด้วยเนื้อปลา โดยเฉพาะปลาไหลอุนางิ ซึ่งตัวปลาจะถูกผ่าแยกออกเป็นแนวยาวจากด้านบน (หลัง) หรือส่วนท้องจนถึงปลายหาง จากนั้นก็เอาเครื่องในและเลาะก้างออก หั่นเนื้อปลาเป็นชิ้นรูปสีเหลี่ยม เสียบด้วยไม้ และนำไปจุ่มกับซอสที่ทำมาจากซีอิ๊วรสหวานก่อนที่จะนำไปย่างบนเหล็กปิ้งย่างหรือตะแกรงเหล็กย่าง

นอกจากอูนางิแล้ว การตระเตรียมแบบเดียวกันที่ทำมาจากปลาตัวยาวที่ไม่มีก้างอื่นๆ เช่น ปลาวงศ์ปลายอดจาก ปลาวงศ์ปลาหมู ปลาดุก ปลาไหลทะเล และกิมโปะ (ギンポ) (gunnels) อีกอย่างหนึ่งยังสามารถหาผลิตภัณฑ์อาหารกระป๋องที่มีป้ายฉลากเขียนคำว่า ซันมะแบบคาบายากิ(ปลาเซารีแปซิฟิก)

คาบายากินั้นเป็นที่นิยมอย่างมากและอุดมไปด้วยวิตามินเอและอี และกรดไขมันโอเมกา 3 ประเพณีที่ยอดนิยมจากยุคสมัยเอโดะ เรียกร้องให้กินคาบายากิในช่วงฤดูร้อนเพื่อเพิ่มความแข็งแกร่ง โดยเฉพาะอย่างยิ่งในช่วงกลางฤดูร้อนที่เรียกว่า โดโย โนะ อูชิ โนะ ฮิ (土用の丑の日),  ซึ่งสามารถตกปลาไหลที่ไหนก็ได้ในระหว่างวันที่ 18 กรกฎาคม ถึง 8 สิงหาคมของทุกปี

คาบายากิมักจะเสิร์ฟอยู่ด้านบนข้าวถ้วยชาม(ดมบูริ) และถูกเรียกว่า อูนาดง รูปแบบที่ผู้คลั่งไคล้นิยมชอบคือ อูนาจู ซึ่งจะถูกวางไว้ในกล่องเคลือบเงาที่ต่อเป็นชั้นๆที่เรียกว่า จูบาโกะ นอกจากนี้ยังฉีกเนื้อปลาไหลและผสมกับข้าวอย่างเท่าๆ กันเพื่อทำฮิตสึมาบุชิ (櫃まぶし) ซึ่งสามารถมีความสุขในการรับประทานได้ในภูมิภาคบริเวณนาโงยะ

## อ้างอิง

## บรรณานุกรม

* (4th edition)
*
*  (world encyclopedia, in Japanese), vol. 7, article on "kabayaki" by 　(1881-1958).
*
*
*
*triptych print "Edomae ōkabayaki" Picture by Shuntei, 1806 The British Museum

หมวดหมู่:อาหารทะเลของญี่ปุ่น
หมวดหมู่:อาหารปิ้งย่าง
หมวดหมู่:คำศัพท์เกี่ยวกับอาหารญี่ปุ่น
เพียงพอน

**เพียงพอน** ()  คือสัตว์เลี้ยงลูกด้วยนมในสกุล *Mustela* ซึ่งเป็นส่วนหนึ่งของวงศ์ Mustelidae  มีถิ่นกำเนิดกว้างขวางทั้งในทวีปเอเชีย, แอฟริกาเหนือ, ยุโรป, อเมริกาเหนือ และอเมริกาใต้

เพียงพอนมีรูปร่างโดยรวมเป็นสัตว์ขนาดเล็ก มีความยาวตั้งแต่ 15–55 เซนติเมตร น้ำหนักตั้งแต่ 30–40 กรัม ไปจนถึง 1.4–3.2 กิโลกรัม เป็นสัตว์กินเนื้อเป็นอาหาร มีรูปร่างเพรียวยาว ส่วนขาทั้งสี่ข้างสั้น มีนิ้วเท้า 5 นิ้ว เล็บมีความแหลมคม แต่พับเก็บเล็บไม่ได้ ปากแหลม ภายในปากมีฟันแหลมคมจำนวน 34 ซี่  ทุกชนิดจะมีต่อมกลิ่นที่ก้น ซึ่งจะผลิตสารเคมีสีเหลืองคล้ายน้ำมันที่มีกลิ่นเหม็นรุนแรง ใช้ในประกาศอาณาเขต  เป็นสัตว์มีความปราดเปรียวว่องไว หากินได้ทั้งกลางวันและกลางคืน โดยจะล่าสัตว์ขนาดเล็ก เช่น หนู, หนูผี, ตุ่น, แมลง, สัตว์เลื้อยคลาน หรือสัตว์ครึ่งบกครึ่งน้ำเป็นอาหาร รวมทั้งอาจล่ากระต่ายได้ด้วย รวมทั้งล่าเป็ด, ไก่, นกกระทา ในพื้นที่เกษตรกรรมของมนุษย์ได้ด้วย ซึ่งจะใช้ลำตัวที่เพียวยาวนั้นมุดเข้าไปล่าถึงในโพรงดิน

นอกจากนี้แล้ว เพียงพอนเป็นสัตว์ที่เมื่อผสมพันธุ์กันแล้ว ตัวผู้จะผสมกับตัวเมียหลายตัว แต่จะอยู่กับตัวเมียเพียงตัวเดียว ในบางชนิด ไข่เมื่อได้รับการปฏิสนธิแล้ว จะยังไม่ฝังตัวในผนังมดลูก แต่จะลอยอยู่อย่างนั้น ซึ่งอาจกินเวลานับ 10 เดือน จะฝังตัวเฉพาะเมื่อถึงฤดูกาลที่อาหารอุดมสมบูรณ์เท่านั้น มีระยะเวลาการตั้งท้องนานประมาณ 35–45 วัน ออกลูกครั้งละ 4–10 ตัว และอาจมากได้ถึง 13 ตัว  ซึ่งจะออกลูกในโพรงของสัตว์ที่ล่าได้ ลูกที่เกิดใหม่ตาจะยังไม่ลืม จะมีขนบาง ๆ ปกคลุมลำตัวเท่านั้น จะลืมตาเมื่ออายุได้ 3–4 สัปดาห์ หรืออาจจะ 5–6 สัปดาห์ มีระยะเวลาการกินนมแม่ 5–10 สัปดาห์ และจะอาศัยอยู่กับแม่จนอายุได้ 1 ปี

ในอดีต เพียงพอนมักถูกมนุษย์ล่า เพื่อนำขนและหนังไปทำเป็นเสื้อขนสัตว์ที่เรียกว่า "เสื้อขนมิงก์" ในปัจจุบัน ในบางชนิดนิยมเลี้ยงเป็นสัตว์เลี้ยง 

แบ่งออกได้เป็น 18 ชนิด (ดูในตาราง)

ในประเทศไทยมักพบในพื้นที่ที่มีความสูงจากระดับน้ำทะเลนับพันเมตร พบประมาณ 3 ชนิด ได้แก่ เพียงพอนไซบีเรีย (*M. sibirica*), เพียงพอนเหลือง (*M. nudipes*) และเพียงพอนเส้นหลังขาว (*M. strigidorsa*)

## อ้างอิง
* Nowak, Ronald M., and Ernest P. Walker. *Walker's Carnivores of the World*. Baltimore: Johns Hopkins University Press, 2005. ISBN 0801880335, ISBN 0801880327.
* C. Hart Merriam, ''Synopsis of the Weasels of North America'', Washington, Government Printing Office, 1896.

## แหล่งข้อมูลอื่น

หมวดหมู่:สัตว์เลี้ยงลูกด้วยน้ำนม
หมวดหมู่:วงศ์ย่อยเพียงพอน
โรงเรียนคลองเมืองพิทยาคม

**โรงเรียนคลองเมืองพิทยาคม** (ค.ม.พ.) เป็นโรงเรียนระดับมัธยมศึกษา ประจำตำบล  เปิดสอนระดับช่วงชั้นที่ 3 และ 4 (มัธยมศึกษาปีที่ 1 – 6) อยู่ในตำบลคลองเมือง อำเภอจักราช จังหวัดนครราชสีมา 30230 สังกัดกองการศึกษา ศาสนาและวัฒนธรรม องค์การบริหารส่วนจังหวัดนครราชสีมา (เดิมสังกัดสำนักงานการศึกษานครราชสีมาเขต 2 สำนักงานการศึกษาขั้นพื้นฐาน กระทรวงศึกษาธิการ)

หมวดหมู่:โรงเรียนในอำเภอจักราช
หมวดหมู่:โรงเรียนสังกัดองค์การบริหารส่วนจังหวัดนครราชสีมา
หมวดหมู่:โรงเรียนที่ก่อตั้งในปี พ.ศ. 2536
บรุกแลนส์

**บรุกแลนส์** () เป็นสนามแข่งรถในอดีต ตั้งอยู่ใกล้เมืองเวย์บริดจ์ เซอร์รีย์ ประเทศอังกฤษ  เป็นสนามแข่งรถแห่งแรกของโลกที่สร้างเป็นรูปวงรี เปิดใช้งานตั้งแต่ พ.ศ. 2450  จนถึง พ.ศ. 2482   นอกจากนี้ยังถูกใช้งานเป็นสนามบิน แห่งแรก ๆ ของประเทศอังกฤษ ตั้งแต่ปี พ.ศ. 2451 และเป็นโรงเรียนการบินแห่งแรกของอังกฤษใน พ.ศ. 2453

สนามแห่งนี้เปิดใช้งานตั้งแต่วันที่ 17 มิถุนายน พ.ศ. 2450 และใช้เป็นสถานที่แข่งขันรถแบบต่อเนื่อง 24 ชั่วโมง เป็นครั้งแรกของโลก หลังเปิดใช้ไม่นาน  เมื่อเริ่มสร้างมีความยาว 2.75 ไมล์ (4.4 กิโลเมตร) และได้ต่อเติมเป็น 3.25 ไมล์ (5.2 กิโลเมตร) สนามแห่งนี้นับเป็นสนามสำคัญในช่วงก่อนสงครามโลกครั้งที่สอง

ในช่วงสงครามโลกครั้งที่สอง สนามแข่งรถถูกปิดใช้งานและใช้เป็นที่ตั้งโรงงานสร้างเครื่องบินทิ้งระเบิด Vickers Wellington และใช้งานต่อเนื่องมาจนถึงปี พ.ศ. 2532

ปัจจุบัน บรุกแลนส์ ใช้งานเป็นพิพิธภัณฑ์เกี่ยวกับการบินและยานยนต์ เป็นสถานที่จัดแอร์โชว์ และแข่งขันรถโบราณ

## แหล่งข้อมูลอื่น
* The Brooklands Society 
* Brooklands Museum

หมวดหมู่:สนามแข่งรถในประเทศอังกฤษ
หมวดหมู่:สิ่งก่อสร้างในเทศมณฑลเซอร์รีย์
ซัลทซ์บวร์ค

**ซัลทซ์บวร์ค** (; , ) เป็นเมืองที่ใหญ่ที่สุดลำดับที่ 4 ในประเทศออสเตรีย และเป็นเมืองหลวงของรัฐซัลทซ์บวร์ค เมืองเก่าของซัลทซ์บวร์คและสถาปัตยกรรมบาโรกเป็นหนึ่งในใจกลางเมืองที่ถูกดูแลรักษาอย่างดีที่สุดในกลุ่มประเทศที่พูดภาษาเยอรมันด้วยกัน และได้รับการยูเนสโกขึ้นทะเบียนให้เป็นมรดกโลก ในปี พ.ศ. 2540 ซัลทซ์บวร์คเป็นที่จดจำกันในฐานะที่ตั้งอยู่บนเทือกเขาแอลป์ ซัลทซ์บวร์คเป็นบ้านเกิดของโมทซาร์ท คีตกวีคลาสสิก และเป็นฉากของภาพยนตร์เพลง *[[มนต์รักเพลงสวรรค์]]* (The Sound of Music) รวมถึงละครไทยเรื่อง ดาวหลงฟ้า ภูผาสีเงิน พ.ศ. 2544 อีกด้วย

## ภูมิอากาศ




## อ้างอิง

หมวดหมู่:เมืองในประเทศออสเตรีย
หมวดหมู่:แหล่งมรดกโลกในประเทศออสเตรีย
หมวดหมู่:แหล่งมรดกโลกทางวัฒนธรรม

หมวดหมู่:รัฐซัลทซ์บวร์ค
ฟูจิสปีดเวย์

thumb|260px|
**ลู่แข่งนานาชาติฟูจิ** เป็นสนามแข่งรถ ตั้งอยู่เชิงภูเขาไฟฟูจิ ในเมืองโอยามะ จังหวัดชิซูโอกะ ประเทศญี่ปุ่น เป็นของโตโยต้ามอเตอร์หลังจากซื้อมาจากมิตซูบิชิ ในปี พ.ศ. 2543  ปัจจุบันใช้เป็นสถานที่แข่งขันรถสูตรหนึ่งเจแปนกรังปรีซ์ NASCAR และโมโตจีพี หลังจากว่างเว้นการจัดแข่งขันรายการใหญ่นานถึง 29 ปี และได้รับการปรับปรุงเส้นทาง และผลักดันจากโตโยต้า  แย่งชิงสถานะการเป็นเจ้าภาพจากสนามซูซูกะเซอร์กิตของฮอนด้ามอเตอร์

สนามฟูจิสปีดเวย์ เริ่มสร้างตั้งแต่ พ.ศ. 2506 เพื่อใช้จัดการแข่งขันรถในรูปแบบเดียวกับ NASCAR ของสหรัฐ ในระยะแรกสนามมีความยาว 4 กิโลเมตร (2.5 ไมล์)  เปิดใช้งานเมื่อ พ.ศ. 2508 และมีการปรับปรุงใหม่หลายครั้ง และได้เป็นสถานที่จัดแข่งขันรถสูตรหนึ่งเป็นครั้งแรกในญี่ปุ่น เมื่อ พ.ศ. 2519  ก่อนจะถูกย้ายไปจัดที่ซูซูกะเซอร์กิต เนื่องจากปัญหาเรื่องความปลอดภัย และเกิดอุบัติเหตุร้ายแรงบ่อยครั้ง

สนามฟูจิสปีดเวย์ ได้รับการปรับปรุงครั้งล่าสุดในปี พ.ศ. 2546 จากการออกแบบโดยแฮร์มัน ทิลเคอ ชาวเยอรมัน

## แหล่งข้อมูลอื่น
* Fuji Speedway official website 
* Fuji Speedway info from official F1 website 
* A visit to the Fuji Speedway 
* Trackpedia's guide to the Fuji Speedway 

หมวดหมู่:สนามแข่งรถในประเทศญี่ปุ่น
หมวดหมู่:สิ่งก่อสร้างในจังหวัดชิซูโอกะ
ไกลกังวล

**ไกลกังวล** อาจหมายถึง:
* เพลงไกลกังวล - เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
* วังไกลกังวล - วังที่ประทับที่ตั้งอยู่ในอำเภอหัวหิน จังหวัดประจวบคีรีขันธ์
* พระราชวังซ็องซูซี - พระราชวังในประเทศเยอรมนี ชื่อของพระราชวังมีความหมายว่า *"ไกลกังวล"*
เทเนอร์

**เทเนอร์** (Tenor) คือ โทนเสียงในการร้องเพลงประสานเสียง ซึ่งเป็นโทนเสียงสูงของนักร้องชาย

หมวดหมู่:การร้องเพลง
หมวดหมู่:คำศัพท์ดนตรี
โซปราโน

**โซปราโน** ()  คือ โทนเสียงในการร้องเพลงประสานเสียง ซึ่งเป็นโทนเสียงที่สูงของนักร้องหญิง และเป็นโทนเสียงที่สูงที่สุดในวงขับร้องประสานเสียงอีกด้วย

**ประเภทของเสียงโซปราโน**
* dramatic soprano เป็นเสียงสูงที่มีพลัง สามารถเร้าอารมณ์หรือที่เรียกว่ามี "declamatory ability" เช่น เสียงของนักอุปรากรชั้นนำ
* lyric soprano เป็นเสียงที่มีพลังน้อยกว่าแบบแรก มีลักษณะนุ่มนวล เรียบ ๆ ฟังได้อย่างสบาย ๆ และรื่นหู การขับร้องของเสียงนี้จัดเข้าลักษณะที่เรียกว่า "cantabile style" (pleasant singing)
* coloratura soprano เป็นเสียงที่สูงมาก กังวานแจ่มใส เป็นเสียงที่มีลูกคอถี่ยิบเป็นพิเศษ

หมวดหมู่:การร้องเพลง
หมวดหมู่:คำศัพท์ดนตรี
อัลโต

**อัลโต** (Alto) มาจากรากศัพท์ภาษาละตินว่า *Altus* แปลว่า "เสียงสูง"  มีความหมายหลายแบบ

สำหรับเครื่องดนตรี อัลโต มักหมายถึงเสียงเครื่องดนตรีที่มีเสียงสูงสุดเป็นอันดับสอง รองจากทรีเบิล (treble) หรือ โซปราโน  เช่น อัลโตแซกโซโฟน มีเสียงสูงรองจากโซปราโนแซกโซโฟน และเสียงสูงกว่าเทเนอร์แซกโซโฟน

ในวงขับร้องประสานเสียงแบบสี่แนว SATB เสียงอัลโต ถือเป็นโทนเสียงสูงเป็นที่สองจากสี่ระดับ (ประกอบด้วย โซปราโน, (คอนทรา)อัลโต, เทเนอร์ และเบส)  โดยโทนเสียงต่ำสุดของนักร้องหญิง บางครั้งเรียกว่า คอนทราลโต (contralto)  มาจากการประสมคำว่า contra และ alto แต่หากเป็นวงขับร้องประสานเสียงแบบหญิงล้วน ซึ่งมักนิยมร้องแบบสองแนว SA หรือสามแนว SSA เสียงอัลโตจะเป็นเสียงนักร้องหญิงที่โทนเสียงต่ำที่สุดในวง

หมวดหมู่:การร้องเพลง
หมวดหมู่:คำศัพท์ดนตรี
นครเกแบ็ก

thumb|ทิวทัศน์นครเกแบ็กมองจากแม่น้ำทางทิศใต้

**นครเกแบ็ก** () หรือ **นครควิเบก** () เป็นเมืองหลวงของรัฐเกแบ็ก โดยเกแบ็กเป็นเมืองใหญ่อันดับสองของรัฐรองมาจากมอนทรีออล ตัวเมืองอยู่ห่างจากมอนทรีออล 233 กิโลเมตร

ตัวเมืองจะมีจุดที่เป็นเมืองเก่า (Vieux-Québec) ซึ่งเป็นเมืองที่เก่าที่สุดในทวีปอเมริกาเหนือ ก่อตั้งเมื่อปี ค.ศ. 1608 โดยในส่วนเมืองเก่านี้เองได้ถูกกำหนดให้เป็นมรดกโลกโดยยูเนสโก เมืองเกแบ็กมีประชากร 494,142 คน (สัมมโน 2549)

ชื่อเมืองเกแบ็กมาจากคำในภาษาของอินเดียนแดงเผ่าอัลกอนควิน จากคำว่า Kébec หมายถึงจุดที่แม่น้ำแคบเข้า ซึ่งเป็นตำแหน่งที่ตั้งของเมืองเกแบ็กพอดี

## ประวัติ

## ภูมิอากาศ
นครเกแบ็กมีลักษณะภูมิอากาศแบบภูมิอากาศแบบชื้นภาคพื้นทวีป เช่นเดียวกันกับมอนทรีออล อุณหภูมิระหว่างฤดูร้อนและฤดูหนาวแตกต่างกันมาก โดยฤดูร้อนมีอากาศอบอุ่นถึงร้อน อุณหภูมิเฉลี่ยอยู่ที่ระหว่าง 13 ถึง 25 องศาเซลเซียสในเดือนกรกฎาคม ส่วนฤดูหนาวมีอากาศหนาว ลมแรง และหิมะตกชุก อุณหภูมิเฉลี่ยอยู่ที่ระหว่าง -18 ถึง -8 องศาเซลเซียสในเดือนมกราคม

ส่วนใหญ่หิมะตกในเดือนพฤศจิกายน (บางปีก็เริ่มตกตั้งแต่เดือนตุลาคม) ไปจนถึงเดือนเมษายน โดยมีหิมะตกเฉลี่ย 70 วันต่อปี นครเกแบ็กมีปริมาณหยาดน้ำฟ้ารวมทั้งปีประมาณ 1,200 มิลลิเมตร มีปริมาณหิมะรวมทั้งปีประมาณ 300 เซนติเมตร และมีแสงแดดรวมทั้งปีประมาณ 1,900 ชั่วโมง

นับตั้งแต่ปี ค.ศ. 1943 นครเกแบ็กมีสถิติอุณหภูมิต่ำสุดเป็นประวัติการณ์อยู่ที่ -36.7 องศาเซลเซียส เมื่อวันที่ 14 มกราคม ค.ศ. 2015 และมีสถิติอุณหภูมิสูงสุดเป็นประวัติการณ์อยู่ที่ 35.6 องศาเซลเซียส เมื่อวันที่ 17 กรกฎาคม ค.ศ. 1953

## อ้างอิง

## แหล่งข้อมูลอื่น
* เว็บไซต์เมืองเกแบ็ก อย่างเป็นทางการ 
* เกแบ็ก ฝรั่งเศสแห่งอเมริกาเหนือ

หมวดหมู่:เมืองในรัฐเกแบ็ก
วังคันธวาส

**วังคันธวาส** ตั้งอยู่บนถนนวิทยุ เป็นตำหนักที่ประทับส่วนพระองค์ของสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร 

ซึ่งหลังจากสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร สิ้นพระชนม์เมื่อวันที่ 15 กุมภาพันธ์ พ.ศ. 2481 สมเด็จพระศรีสวรินทิราบรมราชเทวี พระพันวัสสาอัยยิกาเจ้า ได้พระราชทานวังคันธวาสให้กับโรงเรียนราชินีบน เพื่อเก็บผลประโยชน์เป็นรายได้บำรุงโรงเรียน  ปัจจุบันพื้นที่ของวังคันธวาส เป็นที่ตั้งของโรงแรมดิ แอทธินี โฮเทล แบงค็อก, อะ ลักซ์ชูรี คอลเล็คชั่น โฮเทล ของนายเจริญ สิริวัฒนภักดี

## อ้างอิง

## แหล่งข้อมูลอื่น

คันธวาส
น้ำมันดีเซล

**น้ำมันดีเซล** () คือ น้ำมันเชื้อเพลิงสำหรับเครื่องยนต์ดีเซล เป็นส่วนหนึ่งของน้ำมันดิบที่ได้จากโรงกลั่นน้ำมัน (เช่นเดียวกับน้ำมันเบนซิน) ซึ่งเป็นน้ำมันที่เรียกว่า น้ำมันใส มีจุดเดือดอยู่ที่ประมาณ 180-370 องศาเซลเซียส เครื่องยนต์ดีเซลเป็นเครื่องยนต์ที่มีแรงอัดสูง (High Compression) และ สามารถจุดระเบิดได้เอง การจุดระเบิดของเชื้อเพลิงชนิดนี้เกิดขึ้นมาจากความร้อนของแรงอัดสูงของอากาศในกระบอกสูบ โดยไม่มีความจำเป็นที่จะต้องใช้หัวเทียน 

ผลิตภัณฑ์น้ำมันดีเซลที่ใช้งานอาจแบ่งตามคุณสมบัติที่ใช้ คือ 
* **น้ำมันดีเซลหมุนเร็ว** มีอีกชื่อว่า **น้ำมันโซล่า** เป็นผลิตภัณฑ์ที่ใช้กับเครื่องยนต์ที่มีความเร็วรอบสูง มีความเร็วเกิน 1,000 รอบต่อนาทีขึ้นไป  เช่น รถยนต์เครื่องยนต์ดีเซล
* **'น้ำมันดีเซลหมุนช้า** มีอีกชื่อว่า **น้ำมันขี้โล้** เป็นผลิตภัณฑ์ที่ใช้กับเครื่องยนต์ที่มีความเร็วรอบต่ำ จะต่ำกว่า 1,000 รอบต่อนาที เช่น เครื่องจักรกล
แต่ด้วยข้อจำกัดของเครื่องยนต์ดีเซลคือให้แรงม้าน้อยจึงใช้บรรทุกของได้ดี

## ดูเพิ่ม
* ไบโอดีเซล

## อ้างอิง

* เครื่องยนต์ดีเซล จากไทยกู๊ดวิว 

หมวดหมู่:ผลิตภัณฑ์ปิโตรเลียม
อี จุน-กี

**อี จุน-กี** (; เกิด 17 เมษายน ค.ศ. 1982) เป็นนักแสดง นักร้อง นักเต้น และนายแบบชาวเกาหลีใต้ เขามีชื่อเสียงครั้งแรกในภาพยนตร์ที่ได้รับคำชมอย่าง *[[กบฏรักจอมแผ่นดิน]]* (2005) และได้รับการยอมรับมากขึ้นในละครรัก-ตลกเรื่อง *[[รักหมดใจยัยกะล่อน]]* (2005−06) ตั้งแต่นั้นมา เขาได้แสดงแนวอื่น ๆ ที่หลากหลาย เช่น ละครประวัติศาสตร์ (*[[ซากึก]]*) และโลดโผนระทึกขวัญ เขายังเป็นที่รู้จักจากละครเรื่อง *[[ข้ามมิติ ลิขิตสวรรค์]]* ในบทบาท วังโซ ความนิยมของเขาโดยเฉพาะในทวีปเอเชีย ทำให้เขามีชื่อเสียงในระดับฮันรยู

## ผลงานการแสดง
### ภาพยนตร์

### ละครโทรทัศน์

### เว็บซีรีส์

## ผลงานเพลง
### อัลบั้ม

### ซาวด์แทร็ก

## ผลงานตีพิมพ์

## รางวัลและการเสนอชื่อ

## อ้างอิง

## แหล่งข้อมูลอื่น

*
*
*
*

หมวดหมู่:นักแสดงชายจากปูซาน
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นายแบบเกาหลีใต้
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ผู้ชนะมามาอะวอดส์
ทัศนคติขัดขวาง

**ทัศนคติขัดขวาง** (conflict attitude หรือ conflict paradigm ) คือการมีแนวคิดทัศนคติ หรือ กรอบแนวคิดที่ ขัดขวางกันและกัน 
ไม่คิดไปในทิศทางดียวกัน มีความคิด อยู่ตรงข้ามกันโดยปราศจากเหตุผลอันสมควร 

การแสดงออกถึงความไม่เห็นด้วย ความขัดแย้งในเชิงแนวความคิด คิดคนละขั้ว คิดคนละทาง

หมวดหมู่:ปรัชญา
วัดประดู่ทรงธรรม

**วัดประดู่ทรงธรรม** หรือ **วัดประดู่โรงธรรม** สร้างขึ้นในสมัยกรุงศรีอยุธยาเป็นราชธานี ตั้งอยู่ในเขตอำเภอพระนครศรีอยุธยา ทางทิศตะวันออกเฉียงเหนือของเกาะเมือง บริเวณกลุ่มวัดในเขตอโยธยา เดินทางโดยรถยนต์ตามเส้นทางถนนจากวงเวียนเจดีย์วัดสามปลื้มไปทางทิศเหนือ 

## ประวัติ
วัดประดู่ทรงธรรมในปัจจุบันเกิดจากการรวมพื้นที่วัดโบราณ 2 วัดคือ **วัดประดู่** และ **วัดโรงทาน (วัดโรงธรรม)** สำหรับวัดประดู่ ถูกกล่าวถึงในพระราชพงศาวดาร ในคราวที่พระภิกษุสงฆ์ของวัดประดู่ 8 รูป ได้ช่วยเหลือสมเด็จพระเจ้าทรงธรรม ให้หลบหนีจากการก่อกบฏของพวกญี่ปุ่นที่หมายปลงพระชนม์ชีพ เมื่อ พ.ศ. 2153

ในบันทึกของเอ็งเงิลแบร์ท เค็มพ์เฟอร์ (Engelbert Kaempfer) ได้กล่าวว่าเจ้าพระยาพระคลัง (เจ้าพระยาโกษาธิบดี (เหล็ก)) ได้ทำการบูรณะวัดแห่งหนึ่ง ซึ่งในบันทึกของหมอแกมป์เฟอร์เรียกว่า **วัดพระยาพระคลัง** ซึ่งส่วนใหญ่เชื่อว่าคือวัดสมณโกฎฐารามกับวัดกุฎีดาว แต่จากการเทียบแผนที่หมอแกมป์เฟอร์ของอชิรวิชญ์ อันธพันธ์ พบว่าตำแหน่งวัดพระยาพระคลังตรงกับวัดประดู่และวัดโรงทาน (วัดโรงธรรม) จึงสันนิษฐานว่าวัดประดู่อาจเป็นวัดพระยาพระคลังก็เป็นได้ 

พ.ศ. 2301 สมเด็จพระเจ้าอุทุมพร ได้สละราชสมบัติให้สมเด็จพระที่นั่งสุริยาศน์อมรินทร์ ทรงพระผนวชและพำนักที่วัดประดู่

พ.ศ. 2302 พระเจ้าอลองพญายกทัพมาตีกรุงศรีอยุธยา สมเด็จพระเจ้าอุทุมพรได้ลาพระผนวชมาช่วยทำการศึก เมื่อพม่าเลิกทัพไปจากกรุงศรีอยุธยาแล้ว สมเด็จพระเจ้าอุทุมพรก็ทรงพระผนวชอีกครั้งยังวัดโพธิ์ทองคำหยาด จากนั้นเสด็จฯ กลับมาประทับ ณ วัดประดู่ตามเดิม เมื่อสงครามคราวเสียกรุงศรีอยุธยาครั้งที่ 2 ได้เสด็จฯ จากวัดประดู่มาประทับยังวัดราชประดิษฐานในพระนคร

เมื่อแรกรวมวัดเข้ากันในสมัยพระบาทสมเด็จพระจอมเกล้าเจ้าอยู่หัวนั้นเรียกชื่อวัดว่า **วัดประดู่โรงธรรม** ก่อนที่จะเปลี่ยนชื่อเป็น **วัดประดู่ทรงธรรม** จนถึงปัจจุบัน อนึ่ง พื้นที่ของวัดประดู่ทรงธรรมในปัจจุบันคือพื้นที่ของวัดโรงทาน (วัดโรงธรรม) ส่วนวัดประดู่ที่เป็นที่ผนวชของสมเด็จพระเจ้าอุทุมพรนั้น ตั้งอยู่เหนือวัดโรงทาน(วัดโรงธรรม) โดยมีคลองวัดประดู่กั้นระหว่างทั้ง 2 วัด ปัจจุบันวัดประดู่ยังเหลือซากวัดร้างอยู่ ส่วนคลองวัดประดู่ถูกถมบางส่วน

(2023) วัดประดู่ทรงธรรม อ.พระนครศรีอยุธยา จ.พระนครศรีอยุธยา (22).jpg|อุโบสถ
File:(2023) วัดประดู่ทรงธรรม อ.พระนครศรีอยุธยา จ.พระนครศรีอยุธยา (20).jpg|เจดีย์บรรจุพระบรมอัฐิสมเด็จพระเจ้าทรงธรรม
(2023) วัดประดู่ทรงธรรม อ.พระนครศรีอยุธยา จ.พระนครศรีอยุธยา (8).jpg|จิตรกรรมฝาผนังภายในวิหาร

## ความสำคัญ
สถานที่สำคัญภายในวัด คือพระอุโบสถสมัยกรุงศรีอยุธยาที่มีการบูรณะใหม่ในราวสมัยรัชกาลที่ 4 มีจิตรกรรมฝาผนังเล่าเรื่องราว ทศชาติชาดกพุทธประวัติภาพขบวนเสด็จทางสถลมารควิถีชีวิต และการละเล่นของคนไทยในสมัยก่อน ปัจจุบัน วัดประดู่ทรงธรรมเป็นแหล่งศิลปศาสตร์พุทธศาสตร์หลายแขนง โดยเฉพาะมนต์คาถาการตีเหล็กของหลวงพ่อเลื่อง และหลวงพ่อรอดเสือพระเถระเจ้าอาวาส ในสมัยก่อน นอกจากนี้ภายในวัดประดู่ฯ ยังมีพันธุ์ไม้โบราณขนาดใหญ่นานาชนิดขึ้นอยู่รอบวัด พาให้ร่มรื่นแก่ผู้มาเยือน

## อ้างอิง

หมวดหมู่:วัดในอำเภอพระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
วัดกษัตราธิราชวรวิหาร

**วัดกษัตราธิราชวรวิหาร** เป็นพระอารามหลวงชั้นตรี ชนิดวรวิหาร ตั้งอยู่ริมแม่น้ำเจ้าพระยา อำเภอพระนครศรีอยุธยานอกเกาะเมืองทางด้านทิศตะวันตก ตรงข้ามกับวังหลังหรือวังสวนหลวงเดิมชื่อ "วัดกษัตรา" หรือวัดกษัตราราม และยังมีเกจิคือพระวิสุทธาจารย์ หลวงปู่เทียม สิริปัญฺโญ เป็นเกจิอาจารย์ อีกด้วยปัจจุบันมีพระเทพวัชรจริยาจารย์ เจ้าคณะจังหวัดพระนครศรีอยุธยา เป็นเจ้าอาวาส

วัดกษัตราธิราชวรวิหาร เป็นวัดโบราณสร้างขึ้นในสมัยกรุงศรีอยุธยาเป็นราชธานี มีพระปรางค์เป็นประธานของวัด ในสมัยรัชกาลที่ 1 สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กรมพระราชวังบวรสถานพิมุข และสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ (เกศ) ทรงปฏิสังขรณ์ขึ้นใหม่ทั้งพระอาราม 

วัดกษัตราเปลี่ยนชื่อเป็น "วัดกษัตราธิราช" ในสมัยพระบาทสมเด็จพระจุลจอมเกล้าเจ้าอยู่หัว

สถานที่สำคัญภายในวัด คือ พระประธานในพระอุโบสถที่มีแท่นฐานผ้าทิพย์ปูนปั้น ฝีมือประณีตงดงาม ใบเสมาของพระอุโบสถเป็นใบเสมาคู่แกะสลักลวดลายวิจิตรบรรจง 

ปัจจุบันเป็นวัดที่มีพระสงฆ์จำพรรษา พระสงฆ์ที่เป็นที่นับถือ คือพระเกจิอาจารย์หลวงปู่เทียม

## คลังภาพ

ไฟล์:พระอุโบสถวัดกษัตราธิราชวรวิหาร.jpg|พระอุโบสถ
ไฟล์:พระพุทธกษัตราธิราช.jpg|พระพุทธกษัตราธิราช พระประธานในพระอุโบสถ
ไฟล์:เจดีย์ประธานวัดกษัตราธิราชวรวิหาร.jpg|เจดีย์ประธานทรงปรางค์
ไฟล์:วัดกษัตราธิราชวรวิหาร544.jpg|วัดกษัตราธิราชวรวิหาร
ไฟล์:วัดกษัตราธิราชวรวิหาร 2.JPG|วัดกษัตราธิราชวรวิหาร
ไฟล์:วัดกษัตราธิราชวรวิหาร 5.jpg|วัดกษัตราธิราชวรวิหาร
ไฟล์:พระวิหาร วัดกษัตราธิราช Wat Kasattrathiraj (7).jpg|พระวิหาร
ไฟล์:ศาลาการเปรียญ วัดกษัตราธิราช Wat Kasattrathiraj.jpg|ศาลาการเปรียญ


## แหล่งข้อมูลอื่น

หมวดหมู่:สิ่งก่อสร้างในสมัยกรุงศรีอยุธยา
กษัตราธิราชวรวิหาร
กษัตราธิราชวรวิหาร
หมวดหมู่:อุทยานประวัติศาสตร์พระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
วัดบรมวงศ์อิศรวรารามวรวิหาร

**วัดบรมวงศ์อิศรวรารามวรวิหาร** เดิมชื่อ วัดทะเลหญ้า หรือวัดทำเลหญ้า ด้วยชื่อวัดมาจากชื่อตำบลเดิมมีชื่อว่า ตำบลทะเลหญ้า (หรือตำบลสวนพริกในปัจจุบัน)  เป็นวัดโบราณตั้งอยู่กลางทุ่งนา ด้านทิศตะวันตกของแม่น้ำป่าสักริมคลองน้ำยา (ปัจจุบันเรียกว่า คลองตะเคียนเหนือ หรือคลองขุนละคอนไชย) ใกล้กับเพนียดคลองช้าง พวกกรมพระคชบาลสร้างขึ้นในสมัยกรุงศรีอยุธยาตั้งแต่ในรัชกาลสมเด็จพระมหาธรรมราชาธิราช เคยเป็นวัดของพวกกรมพระคชบาลมาก่อน และยังเคยเป็นที่ตั้งค่ายทหารฝ่ายอยุธยาช่วงการเสียกรุงศรีอยุธยาครั้งที่สอง เช่น ทัพของหมื่นทิพเสนา ปลัดกรมตำรวจในขวา ถือพล 1,000 นาย ตั้งพลที่วัดทะเลหญ้า ในพระราชพงศาวดารกรุงศรีอยุธยา กล่าวว่า เมื่อ พ.ศ. 2302 ครั้งศึกอลองพญายกมาประชิดพระนคร ทหารฝ่ายอยุธยาแต่งทัพไปยันข้าศึกกองหน้าของพม่าแต่ถูกทัพพม่าตีแตกไล่มาจนถึงวัดทะเลหญ้า แม้ฝ่ายทหารอยุธยาตั้งค่ายหนุนอยู่ที่นั่นก็ยกออกไปช่วยแต่ถูกข้าศึกตีแตกพ่ายไปอีก วัดทะเลหญ้าจึงถูกทิ้งร้างกลายเป็นโคกอยู่กลางทุ่งหลังจากเสียกรุงศรีอยุธยาครั้งที่สอง ตั้งแต่ปี พ.ศ. 2310 เป็นต้นมา แม้กองทัพพม่าได้เผาพระที่นั่งเพนียด แต่วัดคงไม่ได้ถูกไฟไหม้ไปด้วยเพราะปรากฎว่ายังมีพระสงฆ์จำพรรษาอยู่ตลอดเวลาจนถึงสมัยกรุงรัตนโกสินทร์

ต่อมา เมื่อปี พ.ศ. 2419 สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ ได้เสด็จไปทอดพระเนตรการคล้องช้างที่พระนครศรีอยุธยา ทรงเห็นว่าเป็นวัดที่ชำรุดทรุดโทรม จึงทรงบริจาคเงินบูรณปฏิสังขรณ์โบสถ์ วิหารของวัดใหม่ทั้งหมด ในลักษณะสร้างวัดขึ้นมาใหม่ในที่วัดร้างเพราะศิลปกรรมภายในพระอุโบสถ วิหาร เจดีย์ รูปศิลปะต่างๆ เป็นลายเครือวัลย์ล้อมพระมหามาลา อาจเป็นตราประจำองค์พระผู้สถาปนาวันนี้ ล้วนเป็นศิลปกรรมสมัยกรุงรัตนโกสินทร์ทั้งสิ้น แล้วทรงถวายเป็นพระอารามหลวง พระบาทสมเด็จพระจุลจอมเกล้าเจ้าอยู่หัวพระราชทานชื่อใหม่ว่า "วัดบรมวงศ์อิศรวราราม" พร้อมทั้งเสด็จพระราชดำเนินตัดลูกพัทธสีมา พระองค์เสด็จพระราชดำเนินมายังวัดบรมวงศ์อิศรวรารามวรวิหารถึง 8 ครั้ง 

ใน พ.ศ. 2444 หลังจากสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราชปรปักษ์สิ้นพระชนมแล้ว 15 ปี ปรากฏว่า ผนังอุโบสถด้านทางทิศตะวันตกเฉียงใต้ได้ทรุด พระบาทสมเด็จพระจุลจอมเกล้าเจ้าอยู่หัวจึงพระราชทานความช่วยเหลือซ่อมแซม ส่วนเสนาสนะอื่น ๆ นั้น พระยาปริยัติวงศาจารย์ได้บูรณปฏิสังขรณ์เรื่อยมา

สิ่งศักดิ์สิทธิ์และสิริมงคลสำคัญของวัด คือ ประวัติศาสตร์ของวัดกับรัชกาลที่ 5 มีรูปหล่อเคารพพระองค์ในวิหาร นอกจากนี้ยังมีพระตำหนักของพระองค์เป็นที่เก็บรูปภาพโบราณและพระราชประวัติตั้งแต่ประสูติจนถึงสวรรคต ส่วนเจดีย์ทรงกลมที่ตั้งอยู่ระหว่างพระอุโบสถกับวิหาร สร้างบนเนินเจดีย์โบราณของวัดเพื่อเป็นที่บรรจุพระบรมสารีริกธาตุ และพระอัฐิกับพระสรีรางคาร ของสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์

## คลังรูปภาพ

ไฟล์:หลวงพ่อเพชร วัดบรมวงศ์อิศรวราราม Luang Po Phet of Wat Borommawong Issarawararam (2).jpg|หลวงพ่อเพชร พระประธานในพระอุโบสถ
ไฟล์:วัดบรมวงศ์อิศรวราราม Wat Borommawong Issarawararam (14).jpg|พระเจดีย์
ไฟล์:วัดบรมวงศ์อิศรวราราม Wat Borommawong Issarawararam (8).jpg|พระพุทธรูปในพระวิหาร
ไฟล์:วัดบรมวงศ์อิศรวราราม Wat Borommawong Issarawararam (5).jpg|พระพุทธรูปในพระวิหาร
ไฟล์:วัดบรมวงศ์อิศรวราราม Wat Borommawong Issarawararam (9).jpg|พระบรมรูป รัชกาลที่ 5


## อ้างอิง
;เชิงอรรถ

บรมวงศ์อิศรวรารามวรวิหาร
บรมวงศ์อิศรวรารามวรวิหาร
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในจังหวัดพระนครศรีอยุธยา
ชื่อตั้งไร้คำบรรยาย

***ชื่อตั้งไร้คำบรรยาย*** (*Nomen nudum*) เป็นคำในภาษาละตินที่แปลว่า  "ชื่อที่ปราศจาก" ใน อนุกรมวิธาน ถูกใช้เพื่อแสดงถ้อยคำที่ดูเหมือน ชื่อวิทยาศาสตร์และมีความมุ่งหมายให้มันเป็นชื่อวิทยาศาสตร์ในเวลาต่อมา แต่ยังไม่สามารถเป็นได้เพราะที่มีการตีพิมพ์หรือเผยแพร่ออกไปยังไม่มีรายละเอียดที่เพียงพอ และด้วยเหตุนี้จึงเป็น "ปราศจาก"

เพราะ *ชื่อตั้งไร้คำบรรยาย* ยังไม่ใช่ชื่อวิทยาศาสตร์ที่ผู้เขียนสามารถตีพิมพ์ลงไปให้ถูกต้องได้ ถ้าผู้เขียนตีพิมพ์โดยใช้ชื่อ *ชื่อตั้งไร้คำบรรยาย* เป็นคนแรก และภายหลังถูกรับรองด้วยรายละเอียดที่ใช้ได้และเหตุผลที่เพียงพอ วันที่ตีพิมพ์, เหตุผล, รายละเอียด จะกลายเป็นวันที่ที่อนุกรมวิธานตั้งชื่อนี้ขึ้น

อภิธาน ของระบบชื่ออนุกรมวิธานสัตว์สากล (*International Code of Zoological Nomenclature (ICZN) *) ให้นิยามว่า:

และระเบียบของระบบชื่ออนุกรมวิธานสัตว์:

อภิธานของระบบชื่ออนุกรมวิธานพืชสากล (*International Code of Botanical Nomenclature (ICBN) *) ให้นิยามว่า:  

## ดูเพิ่ม
* Nomen dubium

หมวดหมู่:ระบบการเรียกชื่อสิ่งมีชีวิต
หมวดหมู่:ชีววิทยา
วัดตูม (จังหวัดพระนครศรีอยุธยา)

**วัดตูม** ตั้งอยู่ริมถนนสายประตูชัย อำเภอพระนครศรีอยุธยา จังหวัดพระนครศรีอยุธยา เป็นวัดที่สร้างขึ้นตั้งแต่สมัยกรุงศรีอยุธยา โดยใช้เป็นที่สำหรับลงเครื่องพิชัยสงคราม วัดตูมได้รับการบูรณปฏิสังขรณ์เรื่อยมาและได้รับการยกฐานะขึ้นเป็นพระอารามหลวงในรัชกาลที่ 4

พระบาทสมเด็จพระจอมเกล้าเจ้าอยู่หัวและพระบาทสมเด็จพระจุลจอมเกล้าเจ้าอยู่หัวได้เสด็จพระราชดำเนินมาทรงบำเพ็ญพระราชกุศลถวายผ้าพระกฐินหลายครั้ง โดยเฉพาะในรัชสมัยพระบาทสมเด็จพระมงกุฎเกล้าเจ้าอยู่หัวโปรดให้มีการทำพิธีลงยันต์และอักขระลงในธงไชยพระครุฑพ่าห์เพื่อพระราชทานเป็นธงไชยเฉลิมพลแก่ทหารในช่วงสงครามโลกครั้งที่ 1
thumb|รูปพระประธานในโบสถ์วัดตูม
สิ่งศักดิ์สิทธิ์ที่สำคัญภายในวัดตูม คือ "หลวงพ่อทองสุขสัมฤทธิ์" เป็นพระพุทธรูปสำริดทรงเครื่องปางมารวิชัย โดยมีลักษณะพิเศษ คือ บนพระเศียรขององค์พระสามารถเปิดออกและมีน้ำไหลซึมออกมาตลอดเวลา เชื่อกันว่าเป็นน้ำมนต์ศักดิ์สิทธิ์สามารถรักษาโรคภัยให้หายได้ และผู้มีขอพรมักจะประสบผลสำเร็จ โดยเฉพาะในด้านอาชีพหน้าที่การงาน

## สิ่งที่น่าสนใจ
พระพุทธรูปซึ่งมีลักษณะพิเศษคือ พระเศียรตอนเหนือพระนลาฎ (หน้าผาก) เปิดออกได้และพระเกศมาลาถอดได้ ภายในพระเศียรเป็นบ่อกว้างลึกลงไปเกือบถึงพระศอ มีน้ำไหลซึมออกมาตลอดเวลาเหมือนหยาดเหงื่อ เป็นน้ำใสเย็นบริสุทธิ์ปราศจากมลทิน สามารถรับประทานได้โดยปราศจากอันตรายใดๆ และไม่แห้งขาดหาย พระพุทธรูปองค์นี้เป็นพระพุทธรูปสัมฤทธิ์ทรงเครื่อง ปางมารวิชัย นามเดิมของท่านคือ "หลวงพ่อทองสุขสัมฤทธิ์" เรียกกันเป็นสามัญว่า "หลวงพ่อสุข" หน้าตักกว้าง 87 เซนติเมตร สูง 1.50 เมตร สร้างสมัยใดไม่ปรากฏตำนาน เป็นพระทรงเครื่องแบบมหาจักรพรรดิ์ราชาอธิวาสสวมมงกุฎ มีกุณฑลทับทรวง สังวาลพาหุรัดประดับด้วยเนาวรัตน์ ประทับนั่งขัดสมาธิ พระพุทธรูปองค์นี้จะเปิดเศียรพระทุกวันที่ 1 ของเดือน
ตูม
หมวดหมู่:สิ่งก่อสร้างในสมัยกรุงศรีอยุธยา
ตูม